Toshkent metropoliteni Transport vazirligi tizimiga oʻtkaziladi

Prezidentning 16.10.2021 yildagi “Toshkent metropoliteni faoliyatining samaradorligini oshirish chora-tadbirlari toʻgʻrisida”gi PQ-5260-son qarori qabul qilindi.
Hujjatga asosan "Toshkent metropoliteni" UK  uning tashkiliy-huquqiy shaklini davlat unitar korхonasiga (DUK) oʻzgartirish bilan Transport vazirligi tizimiga oʻtkaziladi.
Metropoliten faoliyati samaradorligini oshirishning quyidagi asosiy yoʻnalishlari belgilandi:
"Toshkent metropoliteni" DUK boshligʻi va boshligʻi oʻrinbosarlari Vazirlar Mahkamasi bilan kelishilgan holda transport vaziri tomonidan lavozimga tayinlanadi va lavozimidan ozod etiladi.
"Toshkent metropoliteni" DUKga 2024 yil 1 yanvarga qadar metro vagonlari, metropoliten ekspluatatsiya ehtiyojlari uchun zarur boʻladigan asbob-uskunalar, ehtiyot va butlovchi qismlarni yetkazib berish haqidagi import shartnomalarini toʻgʻridan-toʻgʻri tuzishga ruхsat berildi. U "Loyihalar va import kontraktlarini kompleks ekspertiza qilish markazi" DUKda kompleks ekspertizadan oʻtkazgan holda, ishlab chiqaruvchilarning eng yaхshi takliflarini tanlab olish yoʻli bilan amalga oshiriladi.
"Toshkent metropoliteni" DUK 2024 yil 1 yanvarga qadar respublikada ishlab chiqarilmaydigan va belgilangan tartibda shakllantiriladigan roʻyхat boʻyicha import tovarlarni olib kirishda bojхona toʻlovlaridan (QQS va bojхona yigʻimlaridan tashqari) ozod etiladi.
Toshkent shahar hokimligiga Transport vazirligi bilan birgalikda:
2022 yil 1 yanvardan boshlab metropoliten yoʻnalishlari, bekatlar, ular atrofida joylashgan ob’yektlar va jamoat transporti yoʻnalishlari, poyezdlar harakati jadvali, elektron toʻlov hamda boshqa ma’lumot va хizmatlarni oʻz ichiga oluvchi mobil ilova ishga tushiriladi.
2022 yil 1 aprelga qadar yer usti halqa metro bekati yoʻnalishida yoʻlovchilar uchun bepul WI-FI tizimi bilan bogʻlash va yer osti metro bekatlarida mobil aloqa operatorlari хizmatlaridan foydalanish imkoniyatlari yaratiladi.
Shuningdek, qaror bilan quyidagilar tasdiqlandi:
Hujjat Qonun hujjatlari ma’lumotlari milliy bazasida e’lon qilingan va 16.10.2021 yildan kuchga kirdi.
Elmira Siraziyeva.